Влае - Википедија

# Влае

### Од Википедија, слободна енциклопедија

Влае е урбанизирана населба во состав на општината Карпош. Населбата Влае се наоѓа во западниот дел на Скопје, меѓу населбите Ѓорче Петров (на запад), Злокуќани (на север), Хром (на југ) и Карпош IV (на исток). Наслебата Влае лежи од левата страна на реката Вардар. Низ Влае поминува фреквентниот булевар „Партизански одреди“, што ја прави населбата транзитна зона за речиси сите што патуваат од Скопје кон Тетово.

## [уреди] Население

Националниот состав на населението во Влае отприлика е: 96% Македонци, 3% Срби, 1% останати (Власи и Македонци-Муслимани). За разлика од останатите скопски населби, бидејќи Влае е повеќе составено од индивидуални куќи за живеење населението поретко мигрира во други наслеби и општини во Скопје. Според наши проценки во сразмер со вкупното население на Општина Карпош и големината на самата населба Влае би требало да има околу 11 500 до 12 000 жители.

Поглед на Порта Влае од северната страна

## [уреди] Објекти во Влае

Поголемиот дел од Влае се состои од куќи и бараки. Единствените згради во Влае се комплексот згради Порта Влае, покрај неколкуте станбени згради што се наоѓаат на границата со Хром и се високи до 5 катови. Порта Влае претставува трговски центар, составен од 5 згради со мошне убава пикована фасада. Во приземјето и на мезанинот има деловни простории, а останатиот дел се станови со прилично висока цена. На кејот на реката Вардар, на северната страна од мостот „Обединети нации“, се наоѓаат бројни луксузни куќи и огромни имоти. Јужно од мостот се наоѓаат фудбалски и кошаркарски игралишта и детско игралиште, изградени од општината „Карпош“, за време на мандатот на пратеникот Стевчо Јакимовски. Благодарение на игралиштата, младинскиот живот во Влае се врати на нормала. Во Влае се наоѓа уште еден мост, поранешен железнички мост, јужно од „Обединети нации“, што многу го скрати патот од Влае и Хром до Тафталиџе и Капиштец. Во целата населба има едно основно училиште “Димо Хаџи Димов“ и ни едно средно училиште. „Димо Хаџи Димов“ се наоѓа јужно од булеварот „Партизански одреди“, на околу 100 m од Порта Влае и на околу 100 m северно од населбата Хром. Брои околу 1700 ученици, без претшколските од градинката во истото училиште. Поранешното име на училиштето е „Јосип Броз Тито“. Друг битен објект во Влае е познатата продуцентска куќа К-15. Во изградба е познатиот пешачки мост, надвозник „Влајко“. Надвозникот е поставен на многу нефреквентно место, на околу 100m од главниот пешачки премин, на булеварот „Партизански одреди“. Во планот беше да се изгради токму таму, со што би се намалиле нередите во сообраќајот и сообраќајните незгоди, но поради мистериозна причина изградбата почна на сегашното место, пред повеќе од 4 години и тече многу бавно.

## [уреди] Историја на Влае

Влае е една од поновите населби во Скопје. Изградена е после земјотресот во 1963 година, од донации од словенечката влада. Затоа поголемиот дел од улиците имаат имиња на словенечки писатели, на пример „Иван Цанкар“, „Франц Прешерн“ итн. На местото на денешно Влае пред земјотресот имало ниви и неискористено земјиште, кое сега е заменето со урбана околина.

## [уреди] Познати личности кои живеат или живееле во Влае

Стевчо Јакимовски - политичар, актуелен министер

Љупчо Бубо Каров - актер

Георги Божинов - сликар

Душко Стојановски - професор

Скопски маала и населби |
--- | ---
Автокоманда | Аеродром | Бутел I | Бутел II | Влае | Водно | Волково | Гази Баба | Гоце Делчев | Дебар Маало | Дексион | Драчево | Ѓорче Петров | Жданец | Железара | Злокуќани | Илинден | Јане Сандански | Капиштец | Карпош I | Карпош II | Карпош III | Карпош IV | Кисела Вода | Кисела Јабука | Козле | Колонија Идризово | М.А. Ченто (Сингелиќ) | Маџари | Маџир Маало | Миладиновци | Момин Поток | Ново Лисиче | Пинтија | Пржино | Припор | Радишани | Скопје Север | Сопиште | Стајковци | Топанско Поле (Населба Васил Главинов) | Ќерамидница | Хиподром | Центар | Црниче | Чаир | Шуто Оризари

Преземено од "http://mk.wikipedia.org../../../%D0%B2/%D0%BB/%D0%B0/%D0%92%D0%BB%D0%B0%D0%B5.html"

Категорија: Населби и маала во Скопје

##### Views

- Статија
- Разговор
- Тековна верзија

##### Пребарај